section_heading: Zemljopis i klima
paragraph_text: Djevičanske otoke čini nekoliko većih otoka, (Saint Croix, Saint John, Saint Thomas Water Island, Jost Van Dyke, Tortola, Virgin Gorda) te mnogi manji otoci. Krajolik je većim dijelom kamenit i brežuljkast do brdovit s vrlo malo ravnica. Većina otoka je vulkanskog porijekla, a najviši vrh na otocima je Mount Sage (521 m) a nalazi se na Tortoli. Povremeno se događaju i potresi.